Table of Contents

- A spórolás művészete, avagy Gazdálkodj okosan!

- A nagy álmok előkészületei

- Alapvető tudnivalók

- Tervezz előre!

- Készíts havi költségvetési kimutatást!

- Higgy magadban!

- Szabadulj meg az adósságaidtól!

- Vigyázz a pénzre, mert még kelleni fog!

- Hogyan takarítsunk meg?

- Mindenképp legyen állásod

- Ésszel vásárolj élelmiszert!

- Vess véget a fakanálfóbiádnak!

- Konyhai praktikák

- Légy önellátó útközben is!

- Spórolj a rezsin!

- Hogyan érdemes közlekedni?

- Lakhatás

- Telefonszámla legolcsóbban

- Amit nem használsz, mondd le!

- Megfelelő márkák kiválasztása

- Reklámáradat

- Most akkor kinek is gyűjtünk?

- Hanyagold a gyorséttermezést!

- „Kertész leszek...“

- Külföldre vagy ne?

- Ötletelj és gazdagodj!

- Plusz bevétel munka nélkül

- Használd ki a tehetségedet!

- Add el a lomokat, amikre már nincs szükséged!

- A pénznyelő szokások kiiktatása

- Lottózás

- Szépségipar

- Baromságok vásárlása

- Szenvedélybetegségek

- Márkáktól elbűvölve

- Spórolj művészien!

- Nélkülözés

- Hogyan legyél tudatos vásárló?

- Vásárolj használt dolgokat!

- Amit tudsz, oldd meg ingyen!

- Orvosolj ingyen!

- Szállj meg a legolcsóbban!

- Nehéz időszakok túlélése

- Hóvége

- Munkanélküliség

- Nagyobb kiadások megoldása

- És most jöhetnek az álmok

- Ingatlanvásárlásra fel!

- Kezdődhet a nagy kaland!

- Éljenek a nyugdíjas évek!

- Ajánló

- A szerzőről

GAZDÁLKODJ OKOSAN!

Fenyvesi Lilla

Copyright © Fenyvesi Lilla 2023

Minden jog fenntartva. A könyv bármely részletének közléséhez a kiadó előzetes hozzájárulása szükséges.

Az elektronikus könyvet kiadja a HELMA Kiadó.

Cím: 8630 Balatonboglár Szabadság u. 75.

Telefon: +36 (30)499-34-77

E-mail cím: info@helma.hu

Webcím: www.helma.hu

A kiadásért felel a HELMA Kiadó ügyvezetője Dvariecki Bálint

Kiadás dátuma 2023.

ISBN 978-963-639-154-6

A borító Szopos Katalin munkája.

A szerzőről és a kötetről további információk elérhetők az alábbi internetes felületeken:

A HELMA kiadó hivatalos Weboldala: www.helma.hu

HELMA Youtube csatorna: https://www.youtube.com/@HelmaKonyvek

HELMA Instagram: https://instagram.com/helmakonyvek?igshid=YmMyMTA2M2Y=

HELMA Tik-tok csatorna: https://www.tiktok.com/@helma_konyvek

HELMA facebook oldal: https://www.facebook.com/HelmaKonyvek

Helma Vendéghang podcast elérhetőségek:

Anchor.fm, Spotify, Google Podcast, Apple iTunes

RSS: https://anchor.fm/s/976b6eac/podcast/rss

Tartalom

A spórolás művészete, avagy Gazdálkodj okosan!

A nagy álmok előkészületei

Alapvető tudnivalók

Tervezz előre!

Készíts havi költségvetési kimutatást!

Higgy magadban!

Szabadulj meg az adósságaidtól!

Vigyázz a pénzre, mert még kelleni fog!

Hogyan takarítsunk meg?

Mindenképp legyen állásod

Ésszel vásárolj élelmiszert!

Vess véget a fakanálfóbiádnak!

Konyhai praktikák

Légy önellátó útközben is!

Spórolj a rezsin!

Hogyan érdemes közlekedni?

Lakhatás

Telefonszámla legolcsóbban

Amit nem használsz, mondd le!

Megfelelő márkák kiválasztása

Reklámáradat

Most akkor kinek is gyűjtünk?

Hanyagold a gyorséttermezést!

„Kertész leszek...“

Külföldre vagy ne?

Ötletelj és gazdagodj!

Plusz bevétel munka nélkül

Használd ki a tehetségedet!

Add el a lomokat, amikre már nincs szükséged!

A pénznyelő szokások kiiktatása

Lottózás

Szépségipar

Baromságok vásárlása

Szenvedélybetegségek

Márkáktól elbűvölve

Spórolj művészien!

Nélkülözés

Hogyan legyél tudatos vásárló?

Vásárolj használt dolgokat!

Amit tudsz, oldd meg ingyen!

Orvosolj ingyen!

Szállj meg a legolcsóbban!

Nehéz időszakok túlélése

Hóvége

Munkanélküliség

Nagyobb kiadások megoldása

És most jöhetnek az álmok

Ingatlanvásárlásra fel!

Kezdődhet a nagy kaland!

Éljenek a nyugdíjas évek!

Ajánló

A szerzőről

A spórolás művészete, avagy Gazdálkodj okosan!

Kedves Olvasó!

Könyvemben ötleteket adok, hogyan gyűjts össze nagyobb összeget ingatlanra, komolyabb utazásra, a nyugdíjas évekre, vagy bármi olyanra, ami több milliós tétel. Előre leszögezem, hogy az általam leírt tanácsok hosszú távon gyümölcsöznek, nem pedig pillanatok alatt. Ha neked azonnal szükséged van a pénzre, akkor sajnos nem az én könyvemet kell olvasnod, hanem inkább a bankok hitelajánlatait. Én reális, ésszerű tanácsokat adok, amik mindenkinek rendelkezésére állnak, és a hétköznapok mókuskerekében szinte észrevétlenül beolvaszthatók a napi szokásokba. Fajtól, nemtől, vallástól és minden egyébtől függetlenül bárki képes arra, hogy az én módszeremmel milliókra tegyen szert. Fizetésedtől és célodtól függően 4-10 éves távlatokban kell gondolkozni. Csodákat én se tudok ígérni, de azt igen, hogy a kitartásod és a képességeid el fognak juttatni oda, amit szeretnél elérni. Ami nagyon fontos, hogy ne add fel, és soha ne várj másoktól segítséget! Csakis a saját terveidet kövesd, és ne akarj a barátaidtól, rokonaidtól pénzt kapni! Ez egyedül csak a te projekted, vagy ha van párod, és közösek a terveitek, akkor a kettőtöké.

Sok sikert kívánok!

A nagy álmok előkészületei

Alapvető tudnivalók

A spórolás művészének két meghatározó ismérve: élelmes és leleményes. Minden, ami a könyvemben található, ezen két jellemvonáson nyugszik, és remélem, hogy ha eddig téged ezek nem nagyon jellemeztek, mire a könyvem végére érsz, már te is rendelkezni fogsz ezzel a két rendkívül hasznos tulajdonsággal.

Valamiért kezedben tartod a könyvem. Ez azt jelenti, hogy neked is szándékodban áll valamit elérni. Valami olyat, amit eddig nem sikerült. Jobb, ha már most tudatában vagy annak, hogy változtatnod kell valamit, hiszen már vágysz arra a dologra, de még nem érted el. Vagyis valamit nem csinálsz jól. Erre mindenképpen fel kell készülnöd, és el kell fogadnod, hogy ha belevágsz, ne hátrálj meg és változtass az életmódodon, a szokásaidon!

Tervezz előre!

Mielőtt bármibe is belevágnál, mindenképpen fontos, hogy rendelkezz tervvel! Ha van egy jól kidolgozott álom, mi az, amit szeretnél elérni – természetesen a realitás talaján maradva – akkor könnyebben, nagyobb lelkesedéssel fogod a tanácsaimat követni, és neked is egyszerűbb lesz egy fejben kigondolt dologért tenni. Ha csak kesze-kuszán, komolytalanul fogalmazod meg magadban, mit is szeretnél, akkor te magad se fogod elhinni, elképzelni, és nem leszel kitartó. Nem fontos részletekbe menően, elég csak úgy nagyjából. Az a lényeg, tudd, hogy mit szeretnél és tarts ki mellette! Ne változtass, amíg nincs meg az, ami az első terved volt! Ha elkezdesz ingatlanra gyűjteni, ne találd ki egy hónap múlva, hogy ez neked úgyse fog összejönni, ezentúl inkább ping-pong asztalra gyűjtesz! Össze fog jönni, hidd el!

Emellett csinálhatsz pénzügyi tervet is, ami tartalmazza, hogy mennyi pénzt szeretnél összegyűjteni, és mennyi idő alatt. Készíts kalkulációt! Ha mondjuk 6 millió kezdőtőkét szeretnél valamihez, és erre adsz magadnak 4 évet, akkor tudni fogod, hogy évente másfél-, havi bontásban pedig 125 000 Ft-ot kell megtakarítanod.

Gondold át alaposan, hogy jössz ki a legjobban, és hogy egyáltalán mi a fontos neked, mire vágysz? Kövesd azt, amit tényleg szeretnél, és amire úgy érzed, néhány év alatt össze tudsz szedni elég pénzt, vagy ha nem is mindent, de legalább egy kezdőtőkét!

Készíts havi költségvetési kimutatást!

Ahhoz, hogy maximálisan felkészülj életmódod megváltoztatására, látnod kell, mire megy el a pénzed. Figyelj meg egy teljes hónapot, mikre költesz! Gyűjtsd be a blokkokat, vagy a pénz kifizetése után azonnal írd fel valahova, hol mennyit költöttél! Nap végén pedig vidd fel egy táblázatba! Lehet az excel táblázat, írhatod egy nagy A4-es lapra, vagy akár applikációt is letölthetsz, ha el tudsz rajta igazodni. A táblázat tartalmazzon különféle kategóriákat, mert akkor fogod látni, pontosan mire mennyi megy el. Élelmiszer, ruházkodás, közlekedés, kozmetikus, könyv, szórakozás, stb.

A bevételeidet is tüntesd fel valahova, hogy hónap végén össze tudd hasonlítani a kettőt. Az a cél, hogy a kiadás jóval a bevétel alatt legyen, ne pedig egyenlő azzal, vagy esetleg több. Az már azért sokkal rosszabb lenne.

Vannak olyan kiadások, amin nem sokat tudsz változtatni, mint például közművek, közösköltség, lakbér. Viszont az élelmiszerből például ügyesen visszább tudsz venni. Igyekeztem a fejezetekben egyébként minden témát érinteni, amikre úgy általában költünk, szóval még akár a telefonszámlád is kevesebb lehet.

Ha készítettél költségvetést, látni fogod, mi az a reális érték, amit havi szinten becélozhatsz, mint megtakarítási összeg. Számolgass, szorozz, ossz, és majd kiötleled, mennyivel tudod lejjebb adni a kiadásaidat! Ez nagyon fontos része a felkészülésnek, mert enélkül el se tudod kezdeni a gyűjtést.

Higgy magadban!

Ami még nagyon fontos a tervezés mellett, hogy ne foglalkozz a szóbeszéddel, amiket a tétlen emberek szajkóznak! Sokszor a kormány vezetőit hibáztatják, vagy az országban uralkodó aktuális rossz pénzügyi helyzetet, vagy az ingatlan árait kifogásolják, vagy bármi egyebet. Ezekkel nem kell foglalkozni. Az ilyen megjegyzéseket azok találták ki és azok ismételgetik, akik nem tudják, hogyan tegyenek össze milliókat, és valakire muszáj fogni a tehetetlenségüket.